recursal/SuperWikiNEXT-32B huggingface dataset:
Tanja Ostojić
**Tanja Ostojić** (s. 1972 Jugoslavia*lähde?*) on serbialainen feministinen performanssitaiteilija. Hän työskentelee pääosin Belgradissa.

"EU Panties"
------------

Loppuvuodesta 2005 Ostojić sai julkisuutta Euroopassa hänen Gustave Courbet'n kuuluisasta maalauksesta *L’Origine du monde* (*Maailman alkuperä*) tekemänsä satiirisen julisteen "EU Panties" myötä. Ostojićin versio esitteli hänen oman haarovälinsä David Rychin valokuvaamana, mutta puettuna sinisiin alushousuihin, jotka on viimeistelty EU-tähdillä. Kuva on tarkoitettu ironiseksi vihjaukseksi siitä, että muualta tulevat naiset ovat tervetulleita Eurooppaan ainoastaan suostuessaan riisumaan alushousunsa.

Muiden teosten ohella Ostojićin juliste valittiin näyttelyyn, jolla kampanjoitiin Itävallan EU-presidenttiyden puolesta. Wieniläinen *Kronen Zeitung*-lehti nostatti julisteesta kohun ilmaisten tuohtumuksensa siitä, että valtio rahoitti sen mielestä pornografiaa ja tuoden julki huolensa Itävallan julkisuuskuvasta maailmalla. Monien puolueiden huolestuneet poliitikot liittyivät nopeasti teoksen vastustajiin ja juliste vedettiin pois kampanjasta. Siitä lähtien jo vuoden 2005 aikana useaan kertaan nimettömänä esitelty teos on yleisesti tunnettu nimellä "EU Panties".

Aikaisemmat teokset
-------------------

Ostojićin pääteema on "EU:n röyhkeys" kun EU esittää erilaisia vaatimuksia Kaakkois-Euroopan maille, jotta nämä hyväksyttäisiin EU:n jäseniksi*lähde?*. Euroopan kaakkoisosissa*selvennä* asuville, erityisesti naisille, EU-kansalaisuuden saaminen on usein mahdollista ainoastaan avioliiton kautta, minkä Ostojić näkee yhtenä prostituution muodoista. Vuodesta 2000 vuoteen 2003 Ostojić painotti tätä internetperformanssissaan, joka tunnetaan nimellä "Looking for a husband with EU-passport". Ostojić esiintyi siinä pää kaljuksi ajettuna muistuttaen sosialistisen ajan vankia. Teos johti yllättäen reaalimaailmassa avioliittoon kölniläisen taiteilijan kanssa, josta Ostojić erosi vuonna 2005 tekemällä erostakin samanlaisen performanssin.

Aiheesta muualla
----------------

* Läpileikkaus Ostojićin urasta. Web Archive 16.7.2011 (*Datum*-lehti 2006). (saksaksi)
* *Kronen Zeitungin* kansi. Web Archive 27.9.2007 (alun perin 30. joulukuuta 2005. (saksaksi)
* Deutsche Welle: Austria Drops "Porno" Posters From Sex-ed up EU Campaign (englanniksi)
* Ostojićin kuva. Web Archive 27.9.2007 (Ostojić kuvassa vasemmalla).

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Puola

 |
|  |
| Taiteenala | 
* RKD Artists
* ULAN

 |
|  |
| Muut | 
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Tanja Ostojić
| *91 Days* |
| --- |
|  |
| **Genre** | toiminta, draama |
| TV-anime |
| **Ohjaaja** | Hiro Kaburagi |
| **Studio** | Shuka |
| **Lähetyskanavat** | Crunchyroll, Funimation |
| **Alkuperäinen lähetyskierros** | 9. kesäkuuta 2016 – 9. lokakuuta 2016 |
| **Jaksojen määrä** | 12
 |

**91 Days** on animesarja, jonka tapahtumat sijoittuvat Yhdysvaltoihin vuosina 1920–1933. Tuolloin Yhdysvalloissa vallitsi kieltolaki, joten alkoholia salakuljetettiin sekä myytiin pimeillä markkinoilla eri mafiatahojen toimesta. 

Sarjan protagonistina on nuori mies, jonka nimi on Angelo Lagusa. Paikallinen mafia murhasi hänen perheensä, kun hän oli vielä lapsi. Angelo selviytyi mafian murhayrityksestä piiloutumalla kaappiin, jonka raoista hän näki, kun hänen vanhempansa sekä pikkuveljensä murhattiin. 

Murhayöstä seitsemän vuotta myöhemmin Angelo saa kirjeen tuntemattomalta lähettäjältä. Siinä kerrotaan kaikkien niiden mafian jäsenten nimet, jotka olivat osallisena hänen perheensä murhassa. Tämän takia Angelo päättää lähteä kaupunkiin, jossa hän soluttautuu mafian joukkoihin väärää henkilöllisyyttä käyttäen ja aloittaa mafian jäsenien murhaamisen yksi kerrallaan.

Angelon vaikeutena on, että hänen pitää murhata mafian jäsenet paljastamatta oikeaa henkilöllisyyttään. Kostoa kuitenkin edesauttaa se, että meneillään on kahden eri mafialiittoutuman valtataistelu.

Lähteet
-------

1. ↑   "91 Days". en-US
2. ↑  91 Days on Crunchyroll! *Crunchyroll*. Viitattu 19.10.2016.
Rytmikapulat
**Rytmikapulat** ovat kaksi puukapulaa, joita käytetään rytmisoittimena. Kapuloitten pituus on noin 20 senttimetriä ja läpimitta tuuman (2,5 cm). Toista kapulaa soittaja pitää kuppimaisessa muodossa olevalla kämmenellään (kaje) jolloin kapuloita yhteen lyötäessä syntyy terävä ja sointuva ääni. 

Alkujaan rytmikapuloita käytettiin afrokaribialaisessa kansanmusiikissa. Nykyisin ne kuuluvat erityisesti latinalaisamerikkalaiseen tanssimusiikkiin. Rytmikapulat ovat nykyaikainen muoto maailman vanhimpiin kuuluvasta soittimesta, yhteen lyötävistä kepeistä, joita on aikojen saatossa käytetty lukuisissa muinaisissa kulttuureissa niin musiikissa kuin muissa rituaaleissa sekä huomion että musiikin rytmin tuottamisen välineenä.

Lähteet
-------

* Encyclopædia Britannica: claves *Encyclopædia Britannica Online*.  2010. Encyclopædia Britannica. Viitattu 9.3.2010. englanti

### Viitteet

1. ↑  **rytmikapulat**. MOT Kielitoimiston sanakirja 2.0. Kotimaisten kielten tutkimuskeskus ja Kielikone Oy
Dimbulan teealue sijaitsee Sri Lankan Keskisen provinssin eteläosassa.  
Dimbulan teealue sijaitsee Sri Lankan Keskisen provinssin eteläosassa.  **Dimbulan   teealue**Dimbulan teealue sijaitsee Sri Lankan keskisen provinssin eteläosassa, yli 1 250 metrin korkeudella.
**Dimbula** on yksi seitsemästä Sri Lankan teealueesta. Se sijaitsee Sri Lankan Keskisen provinssin eteläosassa, Nuwara Eliyan piirikunnassa. Seudulla tuotetaan erityisesti mustaa teetä. Alueen teeviljelmät sijaitsevat yli 1 250 metrin korkeudella merenpinnasta.

Teentuotantoalue rajoittuu etelässä ja kaakossa Horton Plainsin ylänköalueeseen, jolla seudulla sijaitsee Horton Plainsin kansallispuisto. Teealueen pohjoispuolella on Nuwara Eliyan ylänkö. Teealuen reunimmaiset osa-alueet ovat: Bogawanthalawa, Dickoya, Kotagala, Maskeliya, Nanu-Oya ja Talawakelle.  Teealueen itäpuolella ovat Nuwara Eliyan ja Uda Pussellawan teealueet.

Seudun ilmasto on märkä ja kostea suuren osan vuodesta. Lännenpuoleiset teetilat saavat lounaismonsuunin sateita touko–syyskuun aikana. Arvostetuin satokausi ajoittuu tammi–maaliskuuhun tai huhtikuun alkupuolelle, jolloin viileämmät, kuivat tuulet puhaltavat seudulle.

Katso myös
----------

* Nuwara Eliya
* Uda Pussellawa

Lähteet
-------

1. ↑  Sri Lanka tea market review (pptx) (The Twenty-first Session of the Intergovernmental Group on Tea. Sri Lankan teealueiden sijainti esityksen sivulla 13/33)  11/2014. fao.org. Viitattu 5.8.2015. (englanniksi)
2. ↑  Barbara Dufrêne: Sri Lankan Teas Experiences a Resurgency *Tea & Coffee, 9/2014, s. 60–64/84, Tea & Coffee -lehtiarkisto*.  Arkistoitu 5.9.2015. Viitattu 20.8.2015. (englanniksi)
3. 1 2  Tea-growing regions Sri Lanka Tea Board, pureceylontea.com.  Arkistoitu 15.3.2015. Viitattu 21.8.2015. (englanniksi)
4. 1 2 3  Dimbula Sri Lanka Tea Board, pureceylontea.com. Viitattu 21.8.2015. (englanniksi)
**Jonsu** (oik. **Leena Johanna Salomaa**, s. 18. tammikuuta 1984 Espoo) on suomalainen laulaja-lauluntekijä-muusikko, Indica-yhtyeen perustajajäsen, laulaja, viulisti ja kitaristi.

Elämä ja ura
------------

Jonsun isä on hiukkasfyysikko ja äiti musiikkileikkikoulun opettaja. Jonsu aloitti musiikin harrastamisen jo varhaislapsuudessaan. Hän on säveltänyt kuusivuotiaasta saakka, esikuvinaan Mozart ja Chopin. Neljävuotiaana ensimmäisen viulunsa saanut Jonsu siirtyi myöhemmin rockmusiikin pariin ja perusti Indican pienenä Minijousissa tapaamansa Heinin kanssa. Hän on käyttänyt lempinimeä "Jonsu" lapsesta saakka. Se on ollut hänen muusikon salanimensä jo hänen äänitettyään vuonna 1992 lastenlauluja Tapiolan koulussa.

Jonsu lauloi muiden artistien mukana kappaleella "Eternal Flame" (alkuperäinen esittäjä *The Bangles*). Kappale julkaistiin *Lastenklinikoiden Kummit* ry:n julkaisemalla levyllä *Elämä lapselle 2004*. Hän vieraili laulajana Nightwishin kappaleella "Erämaan viimeinen", joka julkaistiin singlenä joulukuussa 2007. Kappale on suomeksi laulettu versio yhtyeen *Dark Passion Play* -albumilla ilmestyneestä instrumentaalista "Last of the Wilds".

Jonsu on naimisissa Jesse Hietasen kanssa, ja heillä on yhteiset, vuonna 2015 ja vuonna 2019 syntyneet lapset. Anne Pohtamo-Hietanen on Jonsun anoppi.

Myöhempien aikojen esikuvakseen Jonsu on maininnut ainakin Kate Bushin. Indica esittää silloin tällöin Bushin "Wuthering Heights" -kappaleen keikoillaan.

Indican lisäksi Jonsu on esiintynyt myös duoyhtyeessä JED, jonka hän muodostaa yhdessä Tiktak-yhtyeestä tunnetuksi tulleen Empun kanssa.

Jonsun ensimmäinen sooloalbumi *Lentotähtien tiellä* julkaistiin maaliskuussa 2022.

Lähteet
-------

1. ↑  Laari, Susanna: Ovatko espoolaiset muita parempia, Indican Jonsu? *MeNaiset.fi*.  24.9.2011. Viitattu 28.10.2011.
2. ↑  Saarinen, Pale: Jonsun säkenöivät laulut *elvisry.fi*.  Arkistoitu 17.10.2013. Viitattu 28.10.2011.
3. ↑  Erämaan viimeinen (Arkistoitu – Internet Archive) Nightwish. 22.11.2007. Viitattu 22.11.2007.
4. ↑  IS: Indica-yhtyeestä tuttu Jonsu on raskaana - tulevan vauvan isoäiti on missilegenda Anne Pohtamo *www.iltalehti.fi*. Viitattu 16.12.2018.
5. ↑  Indica-yhtyeen laulaja Jonsu katosi vuosiksi julkisuuden valokeilasta – nyt nainen on suunnannut täysin uudelle uralle uuden ammatin myötä *Mtv Uutiset*.  6.9.2020. Viitattu 15.11.2022.
6. ↑  Anne Pohtamosta tuli isoäiti *iltalehti.fi*. Viitattu 5.7.2018.
7. ↑  JED My Music Agencyn edustukseen!  22.5.2014. My Music Agency. Viitattu 18.10.2015.
8. ↑  Jonsu julkaisi sooloalbumin Lentotähtien tiellä *Suomiviihde*.  8.3.2022. Viitattu 16.3.2023.

Aiheesta muualla
----------------

* Indican virallinen sivusto
* Jonsun diskografia Discogsissa

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Taiteenala | 
* MusicBrainz
	+ 2

 |
|  |
| Henkilöt | 
* Ritva
* Elonet

 |

 |
**PIAT** (*Projector, Infantry, Anti Tank*) on brittiläinen toisen maailmansodan aikana kehitetty panssarintorjunta-ase. Sen nimi muodostuu asetyypin määritelmästä, käyttäjistä ja käyttökohteesta (suom. *heitin, jalkaväki, panssarintorjunta*). Se kehitettiin vuonna 1942 vastaamaan brittiarmeijan jalkaväen panssarintorjuntatarpeisiin ja otettiin käyttöön 1943.

PIAT oli ensimmäistä kertaa käytössä Sisilian maihinnousussa kesällä 1943 ja säilyi palveluskäytössä Britannian ja Kansainyhteisön asevoimissa aina 1950-luvun alkuun saakka. Asetta toimitettiin Neuvostoliittoon tuhat kappaletta ja 100 000 ammusta, Ranskan vastarintaliikkeelle, Puolan vastarintaliikkeelle ja juutalaisten puolisotilaallisille joukoille Haganah'lle.

Kehitys
-------

Toisen maailmansodan alussa vuonna 1939 brittiläisillä jalkaväkimiehillä oli käytössään ainoastaan kahdenlaisia panssarintorjunta-aseita, Boys-panssarintorjuntakiväärejä ja 68 AT -panssarintorjuntakranaatteja. Kumpikaan näistä ei ollut käytännössä tarpeeksi tehokas panssarintorjuntaan. Ensin mainittu oli liian raskas jalkaväkimiesten liikuteltavaksi ja se kykeni läpäisemään vain kevyttä panssarointia lähietäisyydeltä ammuttaessa. Jälkimmäinen, kivääristä ammuttavaksi tarkoitettu kranaatti oli aivan liian kevyt läpäistäkseen panssaria. Marraskuussa 1941 operaatio Crusaderin aikana brittiupseerit joutuivat toteamaan ettei Boys-pst-kiväärillä kyetty vahingoittamaan lainkaan vihollisen panssarivaunuja. Uuden panssarintorjunta-aseen kehittämistarve tuli entistä polttavammaksi. Sveitsiläinen insinööri Henry Mohaupt oli 1930-luvulla kehittänyt suunnattuun räjähdysvaikutukseen perustuvan panssaria helposti läpäisevän onteloammuksen. Ammus teki osuessaan hyvin pienen reiän panssariin, tuottaen valtavan paine- ja metallihiukkasvaikutuksen panssariajoneuvon sisätiloihin. Tämä tekniikka oli käytössä jo 68 AT -kranaatissa, mutta tarvittiin uusi ase lennättämään kyllin suuri ammus tarpeeksi pitkälle.

Rakenne ja käyttö
-----------------

Aseen muodosti tähtäimillä ja liipaisinkoneistolla varustettu putki, johon sijoitettu voimakas jousi laukaisi aseessa käytettävän onteloammuksen. Aseen viritystä on mahdoton tehdä makuuasennossa ja se vaatii suurta lihasvoimaa. Liipaisinta vedettäessä iskuri laukaisi ammuksen ajopanoksen, jonka rekyyli puolestaan viritti laukaisukoneiston jousen uudelleen. Aseen liipaisimen painamiseen on käytettävä neljää sormea sen vaatiman voiman vuoksi. Tehokas ampumaetäisyys oli noin sata metriä panssaroituun kohteeseen ja 300 metriä ammuttaessa esimerkiksi rakennusta. Ammuksen osuessa maaliin iskusytytin laukaisi taistelulatauksen. Ase oli yhden jalkaväkimiehen operoitavissa mutta tavallisesti aseella oli kaksi miestä, toisen toimiessa lataajana ja ammusten kantajana.

Lähteet
-------

1. ↑   (Arkistoitu – Internet Archive)
2. ↑  Pohjois-Kymenlaakson asehistoriallinen yhdistys, Saksalaisten panssarintorjuntaan käyttämät jalkaväkiaseet 2.maailmansodassa, Osa 3b: Liittoutuneiden vastineet, viitattu 31.10.2014

Aiheesta muualla
----------------

* Kuvia tai muita tiedostoja aiheesta **PIAT** Wikimedia Commonsissa
**Joonas Pajunen** (s. 1985) on helsinkiläinen yrittäjä, elokuvaohjaaja sekä käsikirjoittaja.

Pajunen toimii perustamassaan V2B Videoviestintä Oy:ssä ohjaajana ja toimitusjohtajana. Pajunen on lisäksi start up -sijoituksia tekevän Parepak Finland Oy:n hallituksen jäsen ja tapahtumatoimisto OFRD Oy:n perustajajäsen sekä hallituksen jäsen.

Pajunen on ohjannut ja käsikirjoittanut yhdessä kirjailija Max Seeckin kanssa suomalaisen kauhuelokuvan Koputus, joka tuli Suomessa ensi-iltaan helmikuussa 2022. Elokuvan päärooleissa esiintyvät Pekka Strang, Inka Kallén ja Saana Koivisto. Elokuvan tuottajina ovat Markus Selin, Jukka Helle sekä Hanna Virolainen.

Filmografia
-----------

### Elokuvat

* Koputus-kauhuelokuva (2022), käsikirjoitus ja ohjaus.

Lähteet
-------

1. ↑  Max Seeck ohjaa kauhutrillerin yhdessä Joonas Pajusen kanssa - ePressi *www.epressi.com*.  1.9.2021.  Arkistoitu 22.9.2022. Viitattu 22.9.2022.
2. ↑  Max Seeckin ja Joonas Pajusen Koputus-kauhutrilleri myyty yli 70 maahan - ePressi *www.epressi.com*.  22.9.2022.  Arkistoitu 22.9.2022. Viitattu 22.9.2022.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |
**Keski-Suomen elokuvakeskus ry** on 31. tammikuuta 2000 perustettu elokuvayhdistys, joka toimii elokuvakulttuurin edistäjänä Keski-Suomessa.

Elokuvakeskuksen toimisto sijaitsee Jyväskylässä kulttuuritalo Villa Ranassa. Samasta rakennuksesta löytyy myös elokuvakeskuksen ylläpitämä elokuvateatteri Kino Aurora. Elokuvakeskus ylläpitää myös kiertue-elokuvateatteri Kino Metsoa, joka järjestää elokuvanäytöksiä Keski-Suomen kunnissa.

Yhdistys järjestää muun muassa Arktisen upeeta -elokuvafestivaalia sekä Viitasaaren elokuvaviikkoa.

Keski-Suomen elokuvakeskus kuuluu Taikelta vuosittaista toiminta-avustusta saaviin elokuvakeskuksiin.

Lähteet
-------

1. 1 2  Filmikamari | 20 vuotta keskisuomalaista elokuvakulttuuria ja taiteen edistämistyötä *www.filmikamari.fi*. Suomen Filmikamari ry. Viitattu 8.9.2022.
2. ↑  Keski-Suomen elokuvakeskus ry – KSEK *ksek.fi*. Viitattu 8.9.2022.
3. ↑  Taike jakoi kolmivuotisia toiminta-avustuksia eri taiteenaloille - ePressi *www.epressi.com*.  16.2.2022. Viitattu 8.9.2022.
Primorskoje šossen ja ulitsa Astaninan risteys Haisevaisissa.
**Haisevaisi** (ven. Больша́я Ижо́ра, *Bolšaja Ižora*) on kaupunkimainen taajama Leningradin alueen Lomonosovin piirissä Venäjällä. Se sijaitsee Suomenlahden etelärannalla Pietarin ja Vääskylän välisen rautatien varrella. Asukkaita on (2006) noin 3700 henkeä. Venäjän keisarikunnan puitteissa Haisevaisi kuului Pietarin kuvernementin Pietarhovin kihlakuntaan. Peter von Köppenin vuonna 1849 julkaiseman tutkimuksen mukaan Haisevaisin kylässä oli tuolloin 207 asukasta, joista kaikki olivat inkerikkoja.

Taajaman venäjänkielinen nimi kertoo inkerikoista, jotka asuttivat samannimistä kylää vielä 1900-luvun alussa. Taajama on perustettu vuonna 1939, ja se käsittää entiset Haisevaisin ja Sahamyllyn kylät sekä niiden yhteyteen syntyneen huvila-asutuksen. Myöhemmin seudulle on perustettu puutarha-alueita.

Lähteet
-------

1. ↑  *Venäjän federaation paikannimiä*, s. 37. Helsinki: Kotimaisten kielten tutkimuskeskus, 2006. ISBN 952-5446-18-2. Teoksen verkkoversio (viitattu 9.10.2015).
2. ↑  Erklärender Text zu der ethnographischen Karte des St. Petersburger Gouvernements

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Haisevaisi**.
* Haisevaisin sivusto (venäjäksi)
* Kotiseutuharrastajien sivusto (venäjäksi)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

| * n
* k
* m
Leningradin alueen kaupungit ja taajamat |
| --- |
|  |
| Kaupungit | 
* Antrea
* Boksitogorsk
* Enso
* Hatsina
* Ivangorod
* Jaama
* Kiriši
* Koivisto
* Kommunar
* Korotka
* Koskenala
* Käkisalmi
* Laukaa
* Lotinapelto
* Lomkka
* Lupana
* Olhava
* Pella
* Pikaljovo
* Pähkinälinna
* Seuloskoi
* Sierattala
* Sjasstroi
* Slantsy
* Sosnovyi Bor
* Tihvinä
* Tusina
* Uuras
* Uusi-Laatokka
* Viipuri
* Volossova

 | Leningradin alueen vaakuna |
|  |
| Kaupunkityyppiset taajamat | 
* Budogoštš
* Haisevaisi
* Imeni Morozova
* Imeni Sverdlova
* Jefimovski
* Johannes
* Jääski
* Kaarlahti
* Kuismala
* Lepäsi
* Naasia
* Namkku
* Nikolski
* Orinansavotta
* Paulova
* Priladožski
* Punaporu
* Rahja
* Raivola
* Rjabovo
* Siiverska
* Svirstroi
* Taaitsa
* Toksova
* Tolmatšovo
* Tuprova
* Uljana
* Vaaseni
* Vahriselkä
* Viiritsa
* Vornasuo
* Voznesenje

 |

 |
**Wesley Hoedt** (s. 6. maaliskuuta 1994 Alkmaar) on alankomaalainen jalkapalloilija, joka edustaa belgialaisseura Royal Antwerpia lainalla englantilaisesta Southamptonista. Vasenjalkainen Hoedt on pelipaikaltaan keskuspuolustaja.

Ura
---

### Seurajoukkueura

Hoedtin kasvattajaseura on AZ Alkmaar. Hän debytoi seuran ykkösjoukkueen paidassa Eredivisiessä huhtikuussa 2014 Roda JC:tä vastaan. Avausmaalinsa hän teki saman vuoden joulukuussa Feyenoordin verkkoon. Tammikuussa 2015 selvisi, että Hoedt siirtyy kesällä 2015 Italian Serie A:n SS Lazion riveihin. Hän teki AZ:n paidassa kaksi maalia 26 pelaamassaan ottelussa.

Lazion paidassa Hoedt teki debyyttinsä syyskuussa 2015 Udinesea vastaan.

### Maajoukkueura

Hoedt pelasi Alankomaiden alle 20-vuotiaiden maajoukkueessa vuosina 2013–2014. Otteluita kertyi kuusi. Vuosina 2015–2016 hän kuului Alankomaiden alle 21-vuotiaiden maajoukkueeseen. Vuonna 2017 hän pelasi ensimmäisen maaottelunsa Alankomaiden miesten maajoukkueessa.

Lähteet
-------

1. ↑
2. 1 2
3. ↑
Arachnaío  
ΑραχναίοArachnaío-vuorta.

|  |  |
| --- | --- |
| Sijainti | 
Argolis, Peloponnesos, Kreikka |
| Korkeus merenpinnasta | 
1 199 m |

Kartta

|  |  |
| --- | --- |
| Koordinaatit | 
37° 38′ 27″ P, 22° 58′ 06″ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Arachnaío** (kreik. Αραχναίο), antiikin **Arakhnaion** (m.kreik. Ἀραχναίον, lat. *Arachnaeum (Mons)*), on vuori Argoliin niemimaalla Peloponnesoksen koillisosassa Kreikassa. Sen korkeus on 1 199 metriä.

Metóchin kylä ja Arachnaío-vuori.
Arachnaío-vuori sijaitsee lähellä Argoliinlahden rantaa noin 28 kilometriä itään Náfplion kaupungista. Vuoren korkeimmat huiput ovat Papakóstas (Παπακώστας, 1 199 m) ja Trapezónas (Τραπεζώνας, 1 139 m). Huippujen välissä sijaitsee Arachnaíon kylä, aiempi Chéli, jonka väkiluku on 643 (vuonna 2011). Vuoren muut tärkeimmät huiput ovat Profítis Ilías (Προφήτης Ηλίας, 1 180 m), Arnán "Málie lýseze" («Μάλιε λύσεζε» του Αρνά, 1 140 m), Sioúri (Σιούρι, 938 m), Elafokoryfí eli Ntréri (Ελαφοκορυφή/Ντρέρι, 931 m) ja Máliza (Μάλιζα, 857 m).

Vuorella on nykyisin lukuisia tuulivoimaloita.

Lähteet
-------

1. 1 2 3 4  Arachnaio Municipality of Nafplion. Viitattu 10.9.2018.
2. 1 2 3  Αραχναίο *Peloponnisos Search*. Viitattu 10.9.2018.
3. ↑  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT).  Arkistoitu 16.10.2015. Viitattu 10.9.2018. (kreikaksi)

Aiheesta muualla
----------------

* Kuvia tai muita tiedostoja aiheesta **Arachnaío** Wikimedia Commonsissa
**Tiedonharavointi** (myös "web-kaavinta", "verkkosivujen haravointi", engl. *​* scraping, web harvesting, web data extraction) tarkoittaa ihmisen luettavaksi muotoillun tiedon automaattista kokoamista aineistosta, erityisesti verkkosivuilta.

Sivuilta voi hakea jotain tekstimuotoista dataa, tai kuvia tai videoita. Edelleen web-haravoijaa voi kiinnostaa esimerkiksi tuotetiedot kuten tuotteiden hinta eri verkkosivuilla, asiakkaiden palaute, sosiaalisen median postaukset.
Informaatio kerätään esimerkiksi ohjelmassa käsiteltäväksi, tietokantaan tai laskentataulukkoon. Tietojen keruun voi tehdä käsin, mutta tyypillisesti käytetään automaattisia työkaluja, jotka erottavat halutun tiedon. Ohjelmalle voi antaa URL-osoitteita joista ladataan verkkosivun HTML-tiedosto. Kehittyneemmät kaapijat osaavat ladata koko webbisivun CSS-tyylisivuja ja JavaScriptiä myöten. Haravoija etsii sivulta kaiken käyttökelpoisen tiedon, tai jonkin tiedon jonka käyttäjä on määritellyt ennen ajoa ja muuntaa sen käyttäjälle hyödylliseen muotoon, esimerkiksi CSV, Excel-tiedostoksi tai jopa JSONiksi, jota voidaan käsitellä edelleen.

Tiedonharavointi voidaan tehdä käsin copy-paste-menetelmällä (tai tallentamalla tiedostoja). Käyttäjä voi ohjelmoida oman skriptin, joka etsii tietoa esim. säännöllisten lausekkeiden avulla, jäsentämällä ja käymällä läpi dokumentin DOM-mallin, etsimällä metadataa tai jopa koneoppimisen ja konenäön avulla. Tarkoitusta varten on myös valmiita, kustomoitavia ohjelmia ja selainlaajennoksia.

Osapuolet, joiden tietoja pyritään haravoimaan, voivat pyrkiä estämään tämän esimerkiksi verkkosivun käyttöehdoilla. Verkkosivun koodi voidaan myös obfuskoida lukemiskelvottomaksi. CAPTCHA-kyselyt voivat tehokkaasti estää automaattisen tietojen haravoinnin.

Tiedonharavoinnin vastakohtana voidaan pitää APIen käyttöä. Useat suuret verkkosivustot kuten Google, Facebook tai StackOverflow tarjoavat valmiin rajapinnan, jolla sivuston data voi käyttää strukturoidussa muodossa.

Lähteet
-------

* 
* 
* 

### Viitteet

1. ↑
2. ↑
**Smålandin herätys** tai **Smoolannin pietismi** on yhteisnimitys 1800-luvulla Ruotsin Smålandissa syntyneille kristillisille herätyksille. Kirkollisena herätyksenä Smålandin herätys henkilöityy Peter Lorenz Sellergreniin, joka toimi saarnaajana Hällebergassa lähellä Nybroa. Sellergren joutui vaikeuksiin alkoholin kanssa ja alkoi lukea Johann Arndtin teoksia. Sellergren onnistui saamaan asemansa takaisin, ja hänestä tuli lohduttaja ja hengellinen neuvonantaja suurille väkijoukoille. Sellergren innoitti myös nuorta Per Nymania, joka innosti kansankielisellä saarnallaan suuria väkijoukkoja. Piispa Esaias Tegnér lähetti Nymanin Växjöhön, jossa tämä tutustui schartauanismiin. Nyman palasi Etelä-Smålandiin, jossa hän sytytti kirkollisen herätyksen. Etelä-Smålandissa saarnaajat julistivat kirkon ja papiston tärkeyttä, mikä vaikutti vapaakirkollisuuden heikkoon menestykseen alueella. Etelä-Smålandin alueet kuten myös Västkusten, eteläinen Dalsland, Länsi-Götanmaa ja osat Smålandista sitoutuivat lujasti kirkollisuuteen.

Smålandin pohjoisosissa vapaakirkollisuuteen suhtauduttiin avoimemmin, ja Jönköpingistä syntyi eräs vapaakirkollisuuden vahvimmista keskuksista. Mälarenin pohjoispuolen maakunnissa Närkessa, Värmlannissa ja Taalainmaalla vapaakirkollisuus oli vahvaa. Vuonna 1841 Jönköpingin alueella syntyi Roparerörelsen-herätys, jossa kirkossa kävijät inspiroituivat hengellisesti ja alkoivat pitää voimallisia saarnoja. Smålandin ja Götanmaan alueella kiersi Helena Ekblom eli "Saarnaaja-Lena", joka julisti katumuksen ja pelastuksen sanomaa.

Lähteet
-------

1. 1 2  Hedin, Christer: "Småländsk väckelse", *Kristendomens historia i Sverige*. Stockholm: Norstedts, 2017. ISBN 978-91-1-310678-6. (ruotsiksi)


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Kristinusko Ruotsissa |
| --- |
|  |
| Historia |
|  |
| Katolisuus | 
* Katolinen kirkko Ruotsissa
	+ Tukholman hiippakunta

 |
|  |
| Protestantismi | 

|  |  |
| --- | --- |
| Luterilaisuus | 
* Ruotsin kirkko
	+ Uusevankelisuus: Evankelinen  isänmaansäätiö: Evangelisk Luthersk Mission – Bibeltrogna Vänner
* Evankelis-luterilainen kirkko Ruotsissa
* Luterilainen tunnustuskirkko
* Missionsprovinsen

 |
|  |
| Helluntaiherätys | 
* Pingst – fria församlingar i samverkan

 |
|  |
| Vapaakirkollisuus | 
* Ekumeniakirkko
	+ Baptismi Ruotsissa
	+ Metodismi Ruotsissa
* Evankelinen vapaakirkko
* Livets Ord
* Ruotsin Allianssilähetys

 |

 |
|  |
| Ekumeeniset järjestöt | 
* Ruotsin kristillinen neuvosto

 |
|  |
| Perinteet | 
* Lucian päivä

 |

 |
*Tämä artikkeli kertoo väriaineesta. SDP:n ja Keskustan yhteishallituksesta kertoo artikkeli punamultahallitus.*
Punamullalla värjätyllä keittomaalilla maalattuja taloja.
**Punamulta** (Fe2O3·H2O) on maaväripigmentti. Sitä käytetään yleisesti keittomaalin pigmenttinä. Punamulta on rautapitoista savimaata, hyvin hienojakoista hematiittia. Koostumus vaihtelee esiintymispaikan mukaan, parhaat punamullat sisältävät jopa 95 prosenttia rautaoksidia. Pigmentin sävyt vaihtelevat sen sisältämien sivuaineiden mukaisesti. Tyypillisesti punamulta sisältää noin prosentin lyijyä, 0,5 % kuparia ja 10 % luonnon kvartsia. Sävy määrittyy myös polton mukaan: mitä kuumempi poltto sen tummempi sävy.

Punamullan valmistus
--------------------

Pigmentin valmistuksessa maa lietetään, sekoitetaan ja poltetaan. Vanhojen punamultamaalien sävy oli varsin vaalea, koska lämpötilaa ei silloisilla uuneilla saatu kovin korkeaksi. 1900-luvun mittaan pigmenttien sävyjä on tasaisesti tummennettu, mutta myös vaaleampaa *italianpunaista* on saatavilla.

Käyttö
------

Punamultaa on käytetty jo esihistoriallisella ajalla, jolloin sillä on korostettu kalliomaalauksia, maalattu luolamaalauksia, värjätty haudattavia ja pieniä esineitä. Punamullalla on maalattu muun muassa Astuvansalmen kalliomaalaukset Ristiinassa. Suomessa kampakeraamisella kaudella (4200–2000 eaa.) valmistetut savihahmot värjättiin usein punamullalla.

Ruotsissa ensimmäiset tiedot punamullan käytöstä talomaalissa ovat 1500-luvulta*lähde?*, jolloin raaka-aineena käytettiin Falunin Kopparbergin kuparikaivosten jätekivestä valmistettua *kaivoslesettä* eli *teknistä punamultaa*. Punamultaa käytettiin keittomaalin pigmenttinä.

Katso myös
----------

* Keittomaali
* Okra (väri)

Lähteet
-------

* Päivi Hintsanen: Coloria  2007. Päivi Hintsanen. Viitattu 5.2.2008.
* Produktinfo Pigmentet *Falu rödfärg*. Stiftelsen Stora Kopparberget.  Arkistoitu 23.1.2008. Viitattu 5.2.2008. (ruotsiksi)
* Panu Kaila (teksti): Keittomaali.  *Korjauskortisto*, 1.1.2000, nro KK12. Helsinki:  Museovirasto / Rakennushistorian osasto. ISSN 1236-4517. Artikkelin verkkoversio (pdf). Viitattu 4.3.2008.  (Arkistoitu – Internet Archive)

### Viitteet

1. ↑  Hintsanen/Coloria: Punaokra
2. ↑  Kaila/Museovirasto 2000
3. ↑  Hintsanen/Coloria: Esihistoria
4. ↑  Hintsanen/Coloria: Punamulta
5. ↑  Falu rödfärg

Aiheesta muualla
----------------

* Suurvalta-ajasta valistuksen aikaan 1600–1775 *Rakennusperintö.fi*.  20.2.2006. Ympäristöministeriö ja Museovirasto.  Arkistoitu 25.3.2008. Viitattu 5.3.2008.
* Marja Ivars: Urajärven punamultaresepti *Rakennusperintö.fi*.  2.8.2006. Ympäristöministeriö ja Museovirasto.  Arkistoitu 17.11.2010. Viitattu 20.5.2010.
* Marja Sahlberg: Miten talon alkuperäinen väri selvitetään? *Rakennusperintö.fi*.  8.10.2007. Ympäristöministeriö ja Museovirasto.  Arkistoitu 17.11.2010. Viitattu 20.5.2010.
* Outi Palttala-Heiskala: Ulkomaalaus -puujulkisivu *Talotori*.  2005. Forssan ammatti-instituutt. Viitattu 5.3.2008.
Näkymä MP5-konepistoolin reikätähtäimen läpi tähdätessä
**Reikätähtäin** eli *diopteritähtäin* on eräs tähtäintyyppi. Reikätähtäin ja avotähtäin kuuluvat rautatähtäimiin.

Reikätähtäin on käytössä muun muassa Suomen armeijan RK 62- ja RK 95 TP-rynnäkkökivääreissä. Sitä käytetäänkin tyypillisesti kilpa-ammunnassa ja sota-aseissa.

Reikätähtäimen käyttö
---------------------

Rynnäkkökiväärillä tähdätään siten, että jyvän kärki näkyy maalin keskellä ja etutunneli pidetään keskellä takatähtäimen reikää. Katse kohdistetaan jyvään, jolloin jyvä näkyy taulua ja reikää tarkempana.

Tähtäyspiste valitaan vaistomaisesti maalin keskeltä eli siitä kohdasta, johon halutaan osua. Tähdättäessä on tärkeintä se, että jyvän ja maalin asema toisiinsa nähden on aina oikea. Lisäksi on tarkkailtava, että etutähtäin näkyy takatähtäimen reiän keskellä.

Lähteet
-------

1. ↑  
*Sotilaan käsikirja 2017*, s. 68. Puolustusvoimat, 2017. ISBN 978-951-25-2860-8. Teoksen verkkoversio (PDF) (viitattu 5.10.2017). (suomeksi)
**Radio Algérienne** on Algerian kansallinen radioyhtiö.

Vuonna 1929 perustettu Radio-Alger oli Ranskan siirtomaiden ensimmäinen yleisradioasema. Sen ohjelmat oli suunnattu lähinnä Algeriassa asuneille ranskalaisille siirtolaisille. Algerian itsenäisyysliike aloitti radiolähetykset vuonna 1956.

Algerian itsenäistyttyä perustettiin tiedotusministeriön alaisuudessa toiminut radio- ja televisioyhtiö Radio Télévision Algérienne. Se jaettiin neljään osaan vuonna 1986. Kansallinen radioyhtiö L’Entreprise nationale de radiodiffusion sonore sai nimen Radio Algérienne vuonna 1991.

Yhtiöllä on arabian-, berberin- ja ranskankieliset kansalliset radiokanavat, teemakanavat Radio Coran, Radio Culture ja Jil Fm, arabiaksi, ranskaksi, englanniksi ja espanjaksi lähettävä ulkomaanpalvelu Radio Algérie Internationale sekä 48 paikallisradiota. Lähetystoiminnasta vastaa erillinen yhtiö Télédiffusion d’Algérie, jolla on 709 ULA-lähetintä sekä 23 pitkä- (LW) ja keskiaaltolähetintä (MW). Lyhytaaltolähetyksiä (SW) välitetään TDF:n Issoudunin asemalta Ranskassa ja vuonna 2019 otetaan käyttöön uudet lähettimet Ouarglassa ja Becharissa. Radio Algériennen ohjelmia voi kuunnella myös satelliitin välityksellä sekä Internetissä.

Lähteet
-------

1. ↑  Scales, Rebecca P.: *Radio and the Politics of Sound in Interwar France, 1921-1939*, s. 209. Cambridge: Cambridge University Press, 2016. ISBN 978-1-107-10867-7.
2. ↑  Hale, Julian: *Radio Power: Propaganda And International Broadcasting*, s. 116–117. London: Paul Elek, 1975. ISBN 0-236-31018-6.
3. 1 2  A propos de la Radio Algérienne *Radio Algérienne*. Viitattu 28.7.2019.
4. ↑  Diffusion radio *Télédiffusion d’Algérie*.  Arkistoitu 28.7.2019. Viitattu 28.7.2019.
5. ↑  Africa on Mediumwave and Shortwave *British DX Club*. Viitattu 28.7.2019.
6. ↑  Diffusion satellitaire *Télédiffusion d’Algérie*.  Arkistoitu 28.7.2019. Viitattu 28.7.2019.
7. ↑  Radio Algérie Live *Radio Algérienne*. Viitattu 28.7.2019.

Aiheesta muualla
----------------

* Radio Algérienne (ranskaksi), (arabiaksi)
Drance laskee Martignyn läpi.
Drance de Bagnesin yläjuoksua.
Drance de Bagnes laskee kapeaan Lac de Mauvoisin -patojärveen.
**Drance** (myös **Dranse**) on Lounais-Sveitsissä, Valais'n kantonissa virtaava Rhônen sivujoki, joka saa alkunsa Italian raja-alueelta. Drance laskee Rhôneen Martignyn kaupungin lähellä.

Drancen keskimääräinen virtaama vuonna 2010 oli 8 m³/s. Joen sadanta-alue on 672 km², josta jäätiköitä on 14 %. Alueen keskimääräinen korkeus on 2 245 m mpy.

Vesivoima
---------

Drancella on kolme alkujokea, joissa on useita vesivoimaloita.

*Drance de Bagnes* on itäisin haara, jonka alkupäässä on Lac de Mauvoisin -patojärvi. Joessa on kolme Mauvoisin AG:n vesivoimalaa:

* Chanrion, 28 MW (maksimigeneraattoriteho)
* Fionnay, 138 MW
* Champsec, 5,5 MW.

*Drance de Entremont* on keskimmäinen haara, jonka alkulähteet ovat Ison Sankt Bernhardin solan tienoilla. Joessa on Lac des Toules -patojärvi ja kolme vesivoimalaa:

* Pallazuit'n voimala, 32 MW, omistaja Forces Motrices du Gd-St-Bernard S.A.
* Orsières'n voimala, 24 MW, omistaja Forces Motrices d'Orsières S.A.
* Sembrancherin voimala, 8,5 MW, omistaja Forces Motrices de Sembrancher S.A.

Lisäksi Sankt Bernhardin maantietunnelissa on 1,4 MW voimala, jonne johdetaan vesi L'Hospitalet -patojärvestä tunnelin yläpuolelta. 

*Drance de Ferret* on läntisin haara, joka alkaa Col Ferret -solan alueelta.

Pääuoman loppupäässä, lähellä Martignyä, on Martigny-Bourgin voimala (13 MW), jonka omistaja Forces Motrices de Martigny-Bourg S.A.

Lähteet
-------

* National map: swisstopo (Sveitsin valtion julkinen karttapalvelu) *map.geo.admin.ch*. Wabern:  Bundesamt für Landestopografie swisstopo. Viitattu 26.3.2011. (saksaksi), (ranskaksi), (italiaksi), (retoromaaniksi), (englanniksi)
* Energie Schweiz - Themen - Wasserkraft (pdf) *Statistik der Wasserkraftanlagen der Schweiz, Stand 1.1.2011, Tabelle 13 / VS: Bestehende Zentralen mit Hoheitsanteil des Kantons Wallis*.  25.2.2011. Ittigen:  Eidgenössisches Departement für Umwelt, Verkehr, Energie und Kommunikation UVEK - Bundesamt für Energie BFE - Sektion Wasserkraft. Viitattu 2.4.2011. (saksaksi), (ranskaksi), (italiaksi)
* Drancen hydrologisia tietoja ympäristöministeriön sivuilla[vanhentunut linkki]
* Insinööritoimiston kuvaus Drancen vesistöstä[vanhentunut linkki]

### Viitteet

1. ↑  Mauvoisin AG Axpo Holdingin kotisivuilla
2. ↑  Alpiq Holdingin kotisivut
3. ↑  Alpiq Holdingin kotisivut
Chaïntoú  
Χαϊντού

|  |  |
| --- | --- |
| Tyyppi | 
vuoristoView and modify data on Wikidata  |
| Sijainti | 
Dráma ja Xánthi, Itä-Makedonia ja Traakia, Kreikka |
| Vuoristo | 
Koúla, Rodópi |
| Korkeus merenpinnasta | 
1 828 m |

Kartta

|  |  |
| --- | --- |
| Koordinaatit | 
41° 21′ 36″ P, 24° 47′ 05″ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Chaïntoú** (kreik. Χαϊντού, myös *Chaïdoú*) eli **Erýmanthos** (Ερύμανθος) on vuori itäiseen Rodópi-vuoristoon kuuluvilla Koúla-vuorilla Kreikan ja Bulgarian rajalla. Sen korkeus on 1 828 metriä.

Chaïntoú sijaitsee Itä-Makedoniaan kuuluvan Dráman ja Länsi-Traakiaan kuuluvan Xánthin alueyksiköiden alueella linnuntietä noin 27 kilometriä pohjoisluoteeseen Xánthin kaupungista. Vuoren korkeimman huipun nimi on Gyftókastro (Γυφτόκαστρο). Muut korkeimmat huiput ovat Dichála (Διχάλα, 1 745 m), Tsouknidótopos (Τσουκνιδότοπος, 1 709 m), Mália (Μάλια, 1 699 m), Drymós (Δρυμός, 1 608 m), Koúla (Κούλα, 1 606 m), Thermó (Θερμό, 1 600 m), Mávri Pétra (Μαύρη Πέτρα, 1 586 m), Megáli Kroússa (Μεγάλη Κρούσσα, 1 581 m) ja Erýmanthos (Ερύμανθος, 1 569 m).

Vuoren metsäalueet, yhteensä 35 neliökilometriä, ovat Natura 2000 -aluetta.

Lähteet
-------

1. 1 2  Koula - East Rodopi *Summit Post*. Viitattu 15.8.2016.
2. ↑  Νικήσιανης, Νίκος: Ολοκληρωμένη διαχείριση και αξιοποίηση εγκαταλελειμμένων οπωρώνων και αυτοφυών καρποφόρων φυτών, Επιλογή περιοχής εφαρμογής *«Εκπόνηση Σχεδίων Ερευνητικών και Τεχνολογικών Αναπτυξιακών Έργων Καινοτομίας*. Viitattu 15.8.2016.
3. ↑  Chaintous forest *Visit Greece*.  Arkistoitu 9.9.2016. Viitattu 15.8.2016.
4. ↑  Oros Chaintou - Koula kai Gyro Koryfes European Environment Agency. Viitattu 15.8.2016.
Virtausdynamiikassa **von Kármánin vakio** on dimensioton vakio, joka esiintyy logaritmisessa virtauslaissa. Vakio on nimetty Theodore von Kármánin mukaan. Tarkastellaan turbulenttista fluidin virtausta lähellä seinää, jolla on liukumaton reunaehto. Tällöin seinän läheisessä rajakerroksessa virtauksen profiili on

  

{\displaystyle u={\frac {u\_{\star }}{\kappa }}\ln {\frac {z}{z\_{0}}},}
missä *u* on keskimääräinen virtausnopeus korkeudella *z* reunan yläpuolella. Rosoisuuskorkeus (tai rosoisuuspituus) *z0* on se korkeus, jolla *u* näyttää menevän nollaan. Kaavassa *κ* on von Kármánin vakio (n. 0,41), ja {\displaystyle u\_{\star }}on kitkanopeus, joka riippuu virtauksen pohjan leikkausjännityksestä *τw* :

{\displaystyle u\_{\star }={\sqrt {\frac {\tau \_{w}}{\rho }}},}
missä *ρ* on fluidin tiheys.

Von Kármánin vakiota käytetään turbulenssimallinnuksessa, esimerkiksi rajakerrosmeteorologiassa, laskettaessa liikemäärän, lämmön ja kosteuden vuota ilmakehästä maan pinnalle. Sen arvon ajatellaan olevan universaali (*κ* ≈ 0,40). Von Kármánin vakio ei kuitenkaan vaikuta olevan universaali uomavirtauksissa, joissa esiintyy pohjakuljetusta.

Viime vuosikymmeninä Kármánin vakion arvoa on tutkittu säännöllisesti. Eri katsauksissa *κ*:n arvoiksi ilmoitetaan lukuja väliltä 0,35–0,42. Yli kahdeksantoista tutkimuksen johtopäätös on, että *κ* on vakio ja se on likimain 0,40.

Katso myös
----------

* Logaritminen tuulilaki

Lähteet
-------

1. ↑  Logarithmic velocity profile - AMS Glossary *glossary.ametsoc.org*. Viitattu 31.3.2018. (englanniksi)
2. ↑  Subhasish Dey, Ratul Das, Roberto Gaudio, Sujit K. Bose: Turbulence in mobile-bed streams.  *Acta Geophysica*, 1.12.2012, 60. vsk, nro 6, s. 1547–1588. doi:10.2478/s11600-012-0055-3. ISSN 1895-6572. Artikkelin verkkoversio.  (englanniksi)
3. ↑  Ulf Högström: Non-dimensional wind and temperature profiles in the atmospheric surface layer: A re-evaluation.  *Boundary-Layer Meteorology*, 1.1.1988, 42. vsk, nro 1-2, s. 55–78. doi:10.1007/bf00119875. ISSN 0006-8314. Artikkelin verkkoversio.  (englanniksi)
4. ↑  Ulf Högström: Review of some basic characteristics of the atmospheric surface layer.  *Boundary-Layer Meteorology*, 1.3.1996, 78. vsk, nro 3-4, s. 215–246. doi:10.1007/bf00120937. ISSN 0006-8314. Artikkelin verkkoversio.  (englanniksi)
5. ↑  Thomas Foken: 50 Years of the Monin–Obukhov Similarity Theory.  *Boundary-Layer Meteorology*, 1.6.2006, 119. vsk, nro 3, s. 431–447. doi:10.1007/s10546-006-9048-6. ISSN 0006-8314. Artikkelin verkkoversio.  (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Von Kármán constant
*Tämä artikkeli käsittelee vuorta. Chortiátis on myös kaupunki Kreikassa.*
Chortiátis  
ΧορτιάτηςChortiátis-vuori.

|  |  |
| --- | --- |
| Sijainti | 
Chalkidikí, Keski-Makedonia,Kreikka Kreikka |
| Korkeus merenpinnasta | 
1 201 m |

Kartta

|  |  |
| --- | --- |
| Koordinaatit | 
40° 34′ 54″ P, 23° 06′ 59″ IView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Chortiátis** (kreik. Χορτιάτης; myös *Hortiátis*) on vuori Chalkidikín niemimaalla Makedoniassa Pohjois-Kreikassa. Sen korkeus on 1 201 metriä.

Chortiátis-vuoristoa.
Chortiátis on Chalkidikín korkein vuori. Se sijaitsee niemimaan länsiosassa linnuntietä noin 18 kilometriä kaakkoon Thessalonikin kaupungista. Antiikin aikana vuori tunnettiin nimellä *Kissos* samannimisen kaupungin mukaan.

Chortiátiksen kaupunki on saanut nimensä vuoresta.

Lähteet
-------

1. ↑  Mt. Hortiatis *Greek News Online*.  Arkistoitu 29.8.2016. Viitattu 15.8.2016.

Aiheesta muualla
----------------

* Kuvia tai muita tiedostoja aiheesta **Chortiátis** Wikimedia Commonsissa
**Krugerrandi** (afrikaansiksi *Krugerrand*) on eteläafrikkalainen kultaraha. Rahan nimi on yhdistelmä 1800-luvulla eläneen buurijohtaja Paul Krugerin sukunimestä ja Etelä-Afrikan valuutan *randin* nimestä. Rahaa alettiin lyödä 1967 Etelä-Afrikan kultamarkkinoiden auttamiseksi. Krugerrandista tuli nopeasti suosittu sijoituskullan muoto: vuonna 1980 se kattoi 90 prosenttia maailman kultakolikkomarkkinoista ja sitä pidetään ensimmäisenä varsinaisena bullion-kolikkona. 

Krugerrandi on 22 karaatin kultaseosta; kolikon painosta 91.67% on kultaa, loput kuparia. Tämä parantaa kolikon kestävyyttä puhtaaseen kultaan verrattuna. Kruggerrandi sisältää unssin verran kultaa.  Vuonna 1980 alettiin lyödä myös puolen, neljännes- ja kymmenesosaunssin versioita. 

Krugerrandia lyötiin aikaisemmin pelkästään kultakolikkona, mutta 2017 alettiin lyödä hopeista versiota. Samana vuonna julkaistiin myös platinainen erikoiserä.

Lähteet
-------

1. ↑
2. ↑  The Krugerrand *lingold.com*.  Arkistoitu 17 joulukuu 2019. Viitattu 18 December 2019.
3. ↑  The Silver Krugerrand has arrived London Bullion Market Association. Viitattu 18 December 2019.
**Valko-Venäjän sosiaalidemokraattinen puolue** (valkoven. Беларуская сацыял-дэмакратычная партыя (Грамада́), *Belaruskaja satsyjal-demakratytšnaja partyja (Hramada)*) on sosiaalidemokratiaa edustava puolue. Puolue vastustaa maan presidenttiä, Aljaksandr Lukašenkaa. Puolue kuuluu maailmanlaajuiseen sosialistiseen internationaaliin. Puolueella ei ole koskaan ollut paikkoja parlamentissa.

Vaalihistoria
-------------

Presidentinvaalit| Vuosi | Kannatus | Tulos |
| --- | --- | --- |
| 2006 | 2,23 % | tappio |
| 2010 | 1,05 % | tappio |
| 2015 | 4,48 % | tappio |
| 2020 | 10,12 % | tappio |

Parlamenttivaalit| Vuosi | Paikat |
| --- | --- |
| 2008 | 0 |
| 2012 | 0 |
| 2016 | 0 |
| 2019 | 0 |

Lähteet
-------

1. ↑  Parties and Elections in Europe *web.archive.org*.  9.7.2011. Viitattu 9.8.2021.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Belarusian Social Democratic Party (Assembly)
**Siionin neitsyt Marian kirkko** (ge’eziksi ርዕሰ አድባራት ቅድስተ ቅዱሳን ድንግል ማሪያም ጽዮን, *Re-ese Adbarat Kidiste Kidusan Dingel Maryam Ts'iyon*) on Aksumissa, Etiopiassa sijaitseva ortodoksinen kirkko. Kirkko on erityisen kuuluisa, koska on väitetty, että siellä säilytetään Liitonarkkia.

Historia
--------

Aksum on ollut jo pitkään pyhä kaupunki Etiopian ortodoksiselle kirkolle. Paikalla sijaitseva kirkko on tuhoutunut ja rakennettu uudelleen useampaan otteeseen vuosisatojen aikana. Nykyinen versio on peräisin 1600-luvulta. Haile Selassie rakennutti kokonaan uuden kirkon vanhan viereen vuonna 1965.

Kirkko on perinteisesti ollut Etiopian kuninkaiden ja sittemmin keisareiden kruunajaispaikka.

Liitonarkki
-----------

Varmaa tietoa siitä, miten Liitonarkki olisi päätynyt Etiopiaan, ei ole, mutta Etiopian kuningashuoneen kronikoiden mukaan Saban kuningattaren ja Salomon poika Menelik matkusti Jerusalemiin. Paluumatkallaan Menelikin ja israelilaisten aatelisten pojat olisivat salakuljettaneet arkin Etiopiaan. Menelik päätteli, että arkin uusi sijoituspaikka oli Jumalan tahto, koska arkki olisi muuten tuhonnut Menelikin pojat.

On väitetty, että arkkia vartioivat munkit ovat neitsyitä eivätkä he saa ikinä poistua kappelin tontilta.

Lähteet
-------

1. ↑  Fabled ark could be among ancient treasures in danger in Ethiopia’s deadly war *the Guardian*.  24.1.2021. Viitattu 6.10.2022. (englanniksi)
2. ↑  Aksum | Ethiopia *Encyclopædia Britannica*.  2022. Viitattu 6.10.2022. (englanniksi)
3. ↑  Church of Our Lady Mary of Zion *Travel Network Services*.  2022. Viitattu 6.10.2022. (englanniksi)
4. 1 2  Keepers of the Lost Ark? *Smithsonian Magazine*.  2007. Viitattu 6.10.2022. (englanniksi)
**Pohjois-Savon Liikunta** (lyh. **PSL**) on Pohjois-Savon alueella toimiva liikunnan aluejärjestö. Järjestön perustehtävä on edistää hyvinvointia Pohjois-Savon alueella liikunnan ja urheilun avulla. Lisäksi järjestö tukee liikuntakulttuurin elinvoimaisuutta ja monipuolisuutta paikallisella tasolla. Järjestö edistää Pohjois-Savon liikunta- ja urheilutoimijoiden yleistä arvostusta ja toimintaedellytyksiä. Järjestö vaikuttaa myös liikunta- ja urheilukulttuurin kehitykseen Pohjois-Savossa.

Pohjois-Savon Liikunta on liikunnan asiantuntija- ja kehittäjäjärjestö. Järjestö kouluttaa lasten kanssa työskenteliviä, seuratoimijoita ja työyhteisöjen ihmisiä. Lisäksi järjestö puhuu liikunnasta päättäjille ja medialle. Järjestö tekee yhteistyötä paikallisesti, maakunnallisesti ja valtakunnallisesti. Aluejärjestö on yksi viidestätoista aluejärjestöstä.

Lähteet
-------

1. ↑  Pohjois-Savon Liikunta *Pohjois-Savon Liikunta*. Viitattu 29.11.2023.
2. 1 2  Liikunnan aluejärjestöt *Liikunnan aluejärjestöt*. Viitattu 29.11.2023.
| Jousiammuntaolympialaisissa 2024 |
| --- |
| Yksilö |
| Miehet  Naiset |
| Joukkue |
| Miehet  Naiset |
| Sekajoukkue |
| 

---

|  |  |
| --- | --- |
| < 2020 | 2028 > |

 |

**Jousiammunnassa** kilpaillaan **Pariisin 2024 kesäolympialaisissa** 18:tta kertaa 25. heinäkuuta – 4. elokuuta 2024 Les Invalidesissa. Jousiammunnassa järjestetään normaaliin tapaan naisten ja miesten yksilö- ja joukkuekilpailut sekä sekajoukkuekilpailu.

Aikataulu
---------

|  |  |  |  |  |  |  |  |
| --- | --- | --- | --- | --- | --- | --- | --- |
| S | Sijoitusammunnat | A | Alkukilpailut | N | Neljännesvälierät | L | Loppukilpailut |
| **A** | Aamupäivä | **I** | Iltapäivä |

Aikataulu| Pvm → | To 25.07 | Pe 26.07 | La 27.07 | Su 28.07 | Ma 29.07 | Ti 30.07 | Ke 31.07 | To 01.08 | Pe 02.08 | La 03.08 | Su 04.08 |
| --- | --- | --- | --- | --- | --- | --- | --- | --- | --- | --- | --- |
| Laji ↓ | A | I | A | I | A | I | A | I | A | I | A | I | A | I | A | I | A | I | A | I | A | I |
| Miesten yksilökilpailu |  | S |  |  |  |  | A |  |  | N | L |
| Naisten yksilökilpailu | S |  |  |  |  |  | A |  | N | L |
| Miesten joukkuekilpailu |  |  |  |  | A | L |  |  |  |  |  |  |
| Naisten joukkuekilpailu |  |  |  | A | L |  |  |  |  |  |  |  |
| Sekajoukkuekilpailu |  |  |  |  |  |  |  |  | A | L |  |  |

Mitaliyhteenveto
----------------

| Laji | Kultaa | Hopeaa | Pronssia |
| --- | --- | --- | --- |
| Miehet, yksilö*tiedot* |  |  |  |
| Naiset, yksilö*tiedot* |  |  |  |
| Miehet, joukkue*tiedot* |  |  |  |
| Naiset, joukkue*tiedot* |  |  |  |
| Sekajoukkue*tiedot* |  |  |  |

Lähteet
-------

1. ↑
2. ↑

JousiammuntaJousiammunta olympialaisissa
1896 •
1900 •
1904 •
1908 •
1912 •
1920 •
1924–1968 •
1972 •
1976 •
1980 •
1984 •
1988 •
1992 •
1996 •
2000 •
2004 •
2008 •
2012 •
2016 •
2020 •
*2024*

Kesäolympialaisten 2024 lajit ja kilpailutapahtumat
Ammunta | Breakdance | Golf | Jalkapallo | Jousiammunta | Judo | Kiipeily | Koripallo | Käsipallo | Lainelautailu | Lentopallo | Maahockey | Melonta | Miekkailu | Nykyaikainen viisiottelu | Nyrkkeily | Paini | Painonnosto | Purjehdus | Pyöräily | Pöytätennis | Ratsastus | Rugby | Rullalautailu | Soutu | Sulkapallo | Taekwondo | Taitouinti | Tennis | Triathlon | Uimahypyt | Uinti | Vesipallo | Voimistelu | Yleisurheilu
**Pohjois-Pohjanmaan Liikunta ja Urheilu** (lyh. **POPLI**) on Pohjois-Pohjanmaan alueella toimiva liikunnan aluejärjestö. Järjestön perustehtävä on edistää hyvinvointia Pohjois-Pohjanmaan alueella liikunnan ja urheilun avulla. Lisäksi järjestö tukee liikuntakulttuurin elinvoimaisuutta ja monipuolisuutta paikallisella tasolla. Järjestö edistää Pohjois-Pohjanmaan liikunta- ja urheilutoimijoiden yleistä arvostusta ja toimintaedellytyksiä. Järjestö vaikuttaa myös liikunta- ja urheilukulttuurin kehitykseen Pohjois-Pohjanmaalla.

Pohjois-Pohjanmaan Liikunta ja Urheilu on liikunnan asiantuntija- ja kehittäjäjärjestö. Järjestö kouluttaa lasten kanssa työskenteliviä, seuratoimijoita ja työyhteisöjen ihmisiä. Lisäksi järjestö puhuu liikunnasta päättäjille ja medialle. Järjestö tekee yhteistyötä paikallisesti, maakunnallisesti ja valtakunnallisesti. Aluejärjestö on yksi viidestätoista aluejärjestöstä.

Lähteet
-------

1. ↑  Yhteystiedot *Pohjois-Pohjanmaan Liikunta ja Urheilu*. Viitattu 29.11.2023.
2. 1 2  Liikunnan aluejärjestöt *Liikunnan aluejärjestöt*. Viitattu 29.11.2023.